SET ปิดเช้าลบ 1 จุด นักลงทุนรอเงินเฟ้อ “สหรัฐ” วันพฤหัสบดีนี้
SET ปิดเช้าลบ 1 จุด เผชิญแรงขายทำกำไรหลังดัชนีขยับเข้าใกล้แนวต้านสำคัญ 1,700 จุด และนักลงทุนรอติดตามตัวเลขเงินเฟ้อสหรัฐพฤหัสบดีนี้
SET ปิดเช้าลบ 1 จุด เผชิญแรงขายทำกำไรหลังดัชนีขยับเข้าใกล้แนวต้านสำคัญ 1,700 จุด และนักลงทุนรอติดตามตัวเลขเงินเฟ้อสหรัฐพฤหัสบดีนี้
10 ม.ค. 2566

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้าที่ผ่านมาเกิดแรงขายทำกำไรออกมาบ้างหลังจากปรับขึ้นมาเข้าใกล้แนวต้านสำคัญที่ 1,700 จุด ขณะที่นักลงทุนรอการเปิดเผยดัชนีราคาผู้บริโภค (CPI) ของสหรัฐในวันพฤหัสบดีนี้ ซึ่งเป็นมาตรวัดเงินเฟ้อจากการใช้จ่ายของผู้บริโภค ตลาดคาดว่าจะชะลอมาที่ 6.5% จากงวดเดียวกันของปีก่อน จากครั้งก่อนหน้า 7.1% และลดลง 0.1% จากเดือนก่อน
ทั้งนี้หากเงินเฟ้อสหรัฐชะลอตัวตามคาดการณ์จะเป็นบวกต่อคลาดหุ้นให้ปรับตัวขึ้นได้ต่อ แต่หากไม่ได้ออกมาตามคาดการณ์ หรือลดลงน้อยกว่าคาด อาจทำให้ตลาดกลับมากังวลการปรับขึ้นอัตราดอกเบี้ยของเฟดอีกครั้งหลังจากที่เริ่มผ่อนคลายไปบ้างแล้ว
สำหรับแนวโน้มการลงทุนในภาคบ่าย คาดว่าตลาดฯ น่าจะแกว่งไซด์เวย์เคลื่อนไหวทั้งในแดนบวกและลบ ให้แนวรับไว้ที่ 1,685 จุด และแนวต้าน 1,695 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
IVL มูลค่าการซื้อขาย 2,123.27 ล้านบาท ปิดที่ 41.00 บาท เพิ่มขึ้น 2.50 บาท
DELTA มูลค่าการซื้อขาย 2,046.82 ล้านบาท ปิดที่ 840.00 บาท ลดลง 2.00 บาท
PTTGC มูลค่าการซื้อขาย 1,815.45 ล้านบาท ปิดที่ 49.00 บาท เพิ่มขึ้น 1.50 บาท
KBANK มูลค่าการซื้อขาย 1,702.66 ล้านบาท ปิดที่ 155.00 บาท เพิ่มขึ้น 0.50 บาท
CPALL มูลค่าการซื้อขาย 1,635.67 ล้านบาท ปิดที่ 71.75 บาท ลดลง 1.25 บาท